Publication: Magyar Közlöny
Issue: MK-2000-127 (Year: 2000, Number: 127)
Era: 1990-2004
Section: a 48/2000. (XII. 21.) GM rendelethez
Paragraph Index: 150

7. Az M „D) Közvilágítási árszabás” fejezet „2. Áralkalmazási feltételek” pontja a következő c) alponttal egészül ki, ezzel együtt az eddigi c) alpont jelölése d)-re módosul: „c) Ha a közvilágítási hálózat fényáramszabályzóval van ellátva, akkor — a teljesítménydíj kiszámításának alapjául szolgáló teljesítmény meghatározásához az a) bekezdés szerint megállapított névleges teljesítményt a szabályzóberendezés által beállított legnagyobb feszültségnek megfelelő szabályozási tényezővel kell módosítani; — mérés hiányában a vételezett villamos energia mennyiségét a szolgáltató üzletszabályzatában rögzített módon, a szabályozási tényezőket figyelembe vevő számítással kell meghatározni.”

Source: https://magyarkozlony.hu/hivatalos-lapok/6b6c4a25db41bbe106c6b7fd6f339c99e703d23c/dokumentumok/b64b5ca31d2b7868e0aab6e16cfc1d63e496de18/letoltes